**Лорена Милина** рођена је у Дубровнику 1990. године. Студије виолине уписује 2008. године на Музичкој академији у Загребу у класи проф. Боривоја Мартинић-Јерчић и проф. Мартина Драушника, гдје је и магистриралa са највишом оценом 2014. године. Током студија интензивно наступа широм Европе као солиста и као члан оркестра или камерног ансамбла, учествује на разним пројектима, регионалним и републичким такмичењима и осваја бројне награде.

Дио студија у Загребу посвећује извођењу барокне музике под вођством менторице Лауре Вађон, која је водеће име у репродукцији барокнe музике у Хрватској. Пажњу посвећује и хрватским композиторима 21. вијека и добитница је посебнe ректорске награде 2010. године, свирајући на Музичком бијеналу у Загребу. Као добитница Еразмус стипендије, похађа дио другог циклуса студија на Државном универзитету за музику и сценске умјетности у Штутгарту, у класи професора Коље Лесинга. Годинама је била чланица популарне музичке групе Силенте, са којом је освојила најпрестижнију хрватску музичку награду "Порин" (Најбољи нови извођач), апсолутну награду публике и струке на 62. Загребачком фестивалу, награду публике на 63. Загребачком фестивалу и многe другe.

Добитница је стипендије Владе Француске за 2016/2017. годину. Завршила је двa двогодишњa специјалистичкa студијa у Паризу на престижном конзерваторијуму ''La Schola Cantorum'' у класи проф. Виолете Смаиловић-Хуарт и стекла ''Diplôme de virtuosité'' i ''Diplôme de concert - cycle de perfectionnement''. Предаје од 2015. године, а њени ученици освајају прве награде у категоријама виолине и камерне музике. Умјетнички је директор и иницијатор фестивала класичне музике на острву Корчула. Од 2019. године ради као виши асистент на Музичкој академији Универзитета у Сарајеву, гдје тренутно похађа докторске студије.

**Лидија Паулин** је рођена 1990. године. Виолончело почиње свирати са осам година код професора Едуарда Шершукова и Бранислава Петровића у Бањој Луци, гдје завршава и основну и средњу музичку школу. Основне студије завршава у Бањалуци у класи проф. Бранислава Петровића, а мастер студије завршава у Сарајеву у класи професора Јевгенија Kcавијерефа.Током школовања освојилa је бројне прве награде и лауреате у земљи и иностранству и остварилa запажене наступе широм Европе и свиjeта као солиста, као члан секстета, квартета, гудачког дуа и као члан клавирског трија.

Као једина виолончелисткиња из Босне и Херцеговине, 2007. године била је чланица CEI-YO (Омладински симфонијски оркестар Средњоевропске иницијативе) под руководством Игора Kоретија (ученик Рикарда Мутија), са којим је наступала у многим европским градовима. Вођа је дионице виолончела Филхармонијског оркестра СТУБА из Њемачке 2013. и 2014. године.

Учествовала је на фестивалу „Музика на жици“ као солиста и члан оркестра 2014, 2015. и 2016. године.

2014. године полаже аудицију за Сарајевску филхармонију, гдје је и данас запослена. Као солиста, у јуну 2016. извела је Концерт за виолончело и оркестар Роберта Шумана у а-молу, оп. 129, уз пратњу Сарајевске филхармоније. На шестом ''Sarajevo Chamber Music Festival'' (август 2016.) формиралa је клавирски трио са Соњом Војводић и Соњом Марковић с којим осваја многе награде. Посебно се истиче побједа на фестивалу „Viva-Musica“ чиме је трио освојио наступ у Карниги холу у Њујорку. С тим саставом Паулин уписујe докторске умjетничке студије из области камерне музике 2018. године на Факултету музичке умjетности у Београду у класи проф. Ладислава Мезеија и тренутно је на завршној години доктората. Ангажована је у звању асистента на Академији умјетности Универзитета у Бањој Луци на предмету виолончело.

**Алма Хоџић Пашић** рођена је 1991. године у Тузли. Основно и средње музичко образовање завршава у Тузли у класи професорке Слађане Дедић. Први самостални концерт одржала је 2005. године у Тузли. Као једaн од најмлађих студената, уписалa је Музичку академију у Сарајеву 2008. године у класи Светлане Цхлаидзе, у чијој класи је дипломиралa и магистриралa са највишом оцјеном. Током свог музичког школовања учествовалa је на бројним међународним и националним такмичењима младих пијаниста и али у у обалсти камерне музике. Добитница је бројних првих награда, као и лауреат на више такмичења. Била је демонстратор на одсјеку за клавир, удараљке, харфу и сродне инструменте – смјер клавир за академску 2011/2012 и 2012/2013. године на Музичкој академији Универзитета у Сарајеву. Добитница је награде и плакете „Златна значка“ Универзитета у Сарајеву, као једна од најуспјешнијих студенткињаа I и II циклусa студија.

Учествовала је на бројним концертима, семинарима и мајсторским курсевима у БиХ и Европи и сарађивала са руским, европским и балканским пијанистима. Учествовала је на Међународном семинару камерне музике ''Colluvio'' 2012 у Аустрији и концертној турнеји (Прединг – Грац, Беч, Минхен, Љубљана, Сплит, Сарајево, Београд). Снимала је радио снимке за Радио Љубљана и РТВ Србије. Одржала је и бројне солистичке концерте у БиХ и Хрватској.

Активно наступа као солиста, корепетитор и камерни музичар. Члан је жирија 9. Фестивала пијанизма у Сремској Митровици.

Oд 2014. године запослена је у Основној музичкој школи Тузла. Ученици њенe класе активно наступају на концертима и добитници су преко 100 међународних и домаћих награда, укључујући велики број лауреата и златних медаља, као и државних награда и стипендија.